बर’ माहारिनि आइजोफोरा गोदो- गोदायनिफ्रायनो मावथि आरो सोलो-बोलो, गियान-गुन, दानाय-लुनाय जेरावबो आखा-फाखा होननानै सिनाय जाखानाय। जेरावबो जेननो रोङै बर’ आइजोफोरखौ बर’ समाजाव अरायबो मान होबोनायखौ जों नुनो मोनबोदों। आथिखालावबो बर’आइजोफोरा गुबुन बिथिङाव गावबा-गावनि रोंगौथिखौ दिन्थिनो हादों। गेलेनाय, खननाय, मोसानाय, सोलोंथाइ, राजखान्थि दैदेननायावबो बर’ आइजोफोरा हौवा माहारिजों समानै आगान सुरलांनो हादों।